**FFS** (unha abreviación de **F**ranz **F**erdinand e **S**parks) foi un supergrupo formado pola banda escocesa de indie rock Franz Ferdinand e a estadounidense de art rock Sparks. A súa formación anunciouse o 9 de marzo de 2015, pero os dous grupos levaban gravando dende polo menos mediados dos anos 2000. O álbum de estrea homónimo do grupo gravouse a finais de 2014 e foi publicado a través de Domino Recording Company no Reino Unido o 8 de xuño e nos Estados Unidos o 9 de xuño de 2015.

Historia
--------

### Pre-formación

Franz Ferdinand e Sparks comezaron a traballar orixinalmente xuntos en 2004, pouco despois do lanzamento do álbum de estrea dos primeiros, *Franz Ferdinand*, cando se descubriu que as dúas bandas eran fans unha da outra. Enviáronse uns aos outros algunhas demos, unha das cales era "Piss Off", o duodécimo tema en *FFS*, pero as dúas bandas estaban ocupadas con outras actividades e non puideron gravar un álbum por completo xuntos. A gravación demo de "Piss Off" de Sparks foi lanzada na súa colección de grandes éxitos *Past Tense: The Best of Sparks* en 2019

### Formación e *FFS*

En 2013 anunciouse que as dúas bandas actuarían no Festival de Música e Artes do Val de Coachella dese ano. Mentres buscaba un dentista en San Francisco, Alex Kapranos, o cantante principal de Franz Ferdinand, foi atopado por Ron e Russell Mael dos Sparks. Os irmáns Mael invitaron á banda a ver o seu concerto no festival, e despois as dúas bandas estiveron de acordo en que era hora de gravar un álbum xuntos. O 9 de marzo de 2015 anunciouse que Franz Ferdinand e Sparks formaran un supergrupo co nome FFS.

O 1 de abril anunciouse que a banda lanzaría o seu álbum de estrea homónimo o 8 8 de xuño no Reino Unido e o 9 nos Estados Unidos. *FFS* gravouse nos RAK Studios de Londres durante 15 días a finais de 2014. O disco foi producido por John Congleton e publicado con críticas positivas e moi boas vendas.

Para promocionar o álbum, FFS apareceu no programa de televisión da BBC *Later with Jools Holland* o día 21 de maio de 2015 (tempada 46, episodio 4).

### Separación

Franz Ferdinand e Sparks volveron a traballar nos seu proxectos propios. Sparks editou o álbum *Hippopotamus* en setembro de 2017, e Franz Ferdinand lanzou *Always Ascending* en febreiro de 2018. FFS marcou a última participación de Nick McCarthy xunto a membros de Franz Ferdinand, antes de que abandonase a banda por compromisos familiares. Alex Kapranos declarou publicamente en múltiples ocasións que Franz Ferdinand non ten intención de retomar as actividades da banda.

Discografía
-----------

### Álbums

| Álbum | Ano | Selo |
| --- | --- | --- |
| *FFS* | 2015 | Domino Records |

Notas
-----

1. 1 2  "FFS - FFS (Red 2xLP)". *Domino Recording Company* (en inglés). Consultado o 2024-04-01.
2. ↑  Goble, Corban (2015-03-09). "Franz Ferdinand and Sparks Form Supergroup FFS". *Pitchfork* (en inglés). Consultado o 2024-04-01.
3. ↑  Beauchemin, Molly (2015-04-01). "Franz Ferdinand and Sparks Announce Self-Titled Album as FFS". *Pitchfork* (en inglés). Consultado o 2024-04-01.
4. ↑  "No, "is it fuck" means there's no fucking chance that band will ever play again.". *Twitter*. Consultado o 1 de abril de 2024.
5. ↑  "I’m glad you like that song. I really enjoyed recording it. No, there will never be another. That LP was powerful because it was unique. To repeat would be to dilute.". *Twitter*. Consultado o 1 de abril de 2024.

*